
 ఆమె ఆలోచనలలా సాగుతున్న సమయంలో ఉదయ్ చేతుల్లో దెబ్బలుతిన్న నలుగురు రౌడీలొచ్చి ఆమెముందు నిల్చున్నారు తలలు వంచుకుని. వాళ్ళ వాలకాన్ని చూడగానే ఆమె కనుబొమలు అనుమానంగా పైకిలేచాయి. "ఏం జరిగింది? ఆ పిల్లను తీసుకొచ్చారా?" ఆమె మామూలుగానే అడిగింది.

 "లేదండి...." ఒకడు భయపడుతూనే అన్నాడు.

 "శభాష్. మంచిపని చేశారు" అందామె చిరునవ్వుతో.

 ఆ నలుగురు ఒక్కసారిగా షాక్ తిన్నాడు సుందరమ్మ మాటలకు. దున్నపోతుల్లా తినబలిసారు. ఒక్క ఆడపిల్లను తేలేకపోయారా అని మందలిస్తుందేమోనని భయపడుతుండగా హఠాత్తుగా ఆమె శభాష్ అనటం విచిత్రంగా అనిపించింది.

 ఆమె ఆ మాట నిజంగానే అందా? లేక తమ అసమర్ధతను ఎత్తి చూపేందుకు అందో వారికింకా అర్ధంకాలేదు.

 "మీవాలకం చూస్తుంటే జరిగిందేమిటో ఇట్టే అర్ధమైపోతోంది. ఎవరో ఆ అమ్మాయికి రక్షణగా వచ్చి మిమ్మల్ని చావ చితకబాదుంటారు. అదీ నామంచికే జరిగింది. నిజంగానే మీరా అమ్మాయిని తెచ్చివుంటే మరింత రభస అయివుండేది. పైగా ఆ అమ్మాయి జర్నలిస్టు. జర్నలిస్టుల జోలికివెళ్ళటం చాలా ప్రమాదకరమట. మధుమూర్తి చెప్పాడు మీరిక లోపలికెళ్ళి కట్టుకట్టించుకోండి అందామె సౌమ్యంగానే.

 వాళ్ళు ఒక్కసారి ఊపిరితీసుకుని క్షణాల్లో ఆమె ముందునుంచి అదృశ్యమైపోయారు. 

 "తెలివివుంటే మనచేతిలో బాంబు వుండనక్కరలేదు. శత్రువు విసిరే బాంబునే ఒడుపుగా పట్టుకుని తిరిగి వాడిమీదికే విసరవచ్చు" మధుమూర్తి అన్నమాటలే ఆమెలో సుడులు తిరుగుతున్నాయి.


              o o o


 సరిగ్గా అదే సమయంలో టెలిఫోన్ ఎక్చేంజ్ లో వున్నాడు సర్కిల్. అంతకుముందే జైలుకి ఫోన్ చేసి ఉదయ్ ఎవరు? కుటుంబవివరాలు, అతనికి శిక్షపడటానికి గల కారణాలు అన్నిటిని తనకు యుద్ధప్రాతిపదికపై అందించమని జైలు సూపరింటెండెంట్ గంగాధరరావుని అడిగాడు. అడుగుతూ చిన్న చిట్కా ప్రయోగించాడు అవన్నీ యుగంధర్ కి చాలా అవసరమని.

 యుగంధర్ తనకు కాబోయే అల్లుడన్న అభిమానంతో గంగాధరరావు అప్పటికప్పుడు ఉదయ్ వివరాల్ని అందించేందుకు సిద్దపడుతూ అరగంట ఆగి ఫోన్ చేస్తే వివరాలన్నీ అందిస్తానని చెప్పటంతో నిమిషాలు లెక్కిస్తూ అక్కడే వుండిపోయాడు సర్కిల్. 

 గంగాధరరావు ఉదయ్ జైలు రికార్డుని తెప్పించి వివరాలు నోట్ చేసుకోనారంభించాడు క్షణాలు.... నిమిషాలు గడిచిపోతున్నాయి. గంగాధరరావు ముందున్న తెల్లకాగితం ఉదయ్ కి సంబంధించిన వివరాలతో క్రమంగా నిండిపోతోంది. ఇక్కడ టెన్షన్ లోవున్న సర్కిల్ ఆలోచనలు తిరిగి హోటల్ పైకి మారాయి.

 "హలో....గంగాధరరావుగారు వివరాలు దొరికాయా?" ఈవేపు నుంచి సర్కిల్ అడిగాడు అరగంట తర్వాత.

 "కొన్ని దొరికాయి" 

 "చెప్పండి"

 "ఉదయ్ చిన్నప్పుడే తన బాల్యమిత్రుడ్ని చంపినందుకు శిక్ష పడింది. ఏలూరు సర్టిఫైడ్ స్కూలుకి పంపింది కోర్టు. అతనికి పదహారో సంవత్సరం వచ్చేసరికి వదిలివేయాలని కూడా కోర్టు శాసించడం జరిగింది. అతని తండ్రిపేరు పరమశివం. అతని సంవత్సరానికి రెండుసార్లు చూసేందుకు వచ్చేవాడు కానీ రూల్స్ అంగీకరించినా పరమశివం తన కొడుకు నెందుకో శెలవుల్లో ఇంటికి తీసుకెళ్ళేవాడు కాదు.

 అక్కను, తల్లిని చూడాలనే కోరిక అతనిలో రోజురోజుకు పెరుగుతూపోయింది. ఉదయ్ తనను ఇంటికి తీసుకెళ్ళమని తండ్రిని ఎంతగానో బ్రతిమిలాడేవాడట. అయినా అతడు తీసుకెళ్ళేవాడు కాదు. దాంతో అతను ఎప్పుడూ ఉదాసీనంగా ఉండటం చాలామంది గమనించారట. సర్టిఫైడ్ స్కూల్ లో అతను పదవ తరగతివరకు చదివాడు. మోస్ట్ బ్రిలియంట్ స్టూడెంట్. అతనికి పదవతరగతిలో క్లాస్ వచ్చింది. ఓసారి తండ్రి వచ్చినప్పుడు తను పదవతరగతి ఫస్ట్ క్లాసులో పాస్ అయినట్టు చెప్పి అమ్మను, అక్కను చూపించమని ప్రాధేయపడ్డాడట. కాని పరమశివం అంగీకరించలేదు. 

 దాంతో ఓరోజు ఎప్పుడూ క్రమశిక్షణతో వుండే ఉదయ్ కూలిన సర్టిఫైడ్ స్కూల్ గోడపై నుంచి దూకి తప్పించుకుని పారిపోయాడు. అయితే ఈలోపు స్కూల్ సెంట్రీలు పసిగట్టి రైల్వేస్టేషన్ లో తిరిగి అతన్ని చేజిక్కించుకున్నారు.

 ఆ సమయంలో ఉదయ్ ఒక సెంట్రీని ఒకింత గాయపరచడం కూడా జరిగింది. దాంతో అతనికి శిక్షణాకాలం పెరిగి సర్టిఫైడ్ స్కూల్ నుంచి విశాఖపట్నం బోస్టన్ స్కూల్ కి పంపించడం జరిగింది. పాపం అతని శిక్షాకాలాన్ని అతనే పొడిగించుకున్నాడు. మరొక్క రెండు నెలలు అతను స్కూల్ నుంచి పారిపోయే ప్రయత్నం చేయకుండా వుండి వుంటే పదహారో ఏటే అతను బయట ప్రపంచంలో స్వేచ్చావాయువులు పీల్చివుండేవాడు.

 aame alochanalala saagutunna samayamlo uday chetullo debbalutinna naluguru roudiilochi aamemundu nilchunnaaru talalu vanchukuni. vaalla vaalakaanni chudagaane aame kanubomalu anumaanamgaa paikilechaayi. "yem jarigindi? aa pillanu teesukochara?" aame maamuulugaane adigindi.

 "ledandi...." okadu bhayapadutune annadu.

 "sabhash. manchipani chesaru" andame chirunavvutho.

 aa naluguru okkasariga shak tinnadu sundaramma maatalaku. dunnapotulla tinabalisaaru. okka aadapillanu telekapoyara ani mandalistundemonani bhayapadutundagaa hataattugaa aame sabhash anatam vichitramgaa anipinchindi.

 aame aa maata nijamgaane anda? leka tama asamardhatanu etti choopenduku ando varikinka ardhamkaaledu.

 "meevaalakam chustunte jarigindemito itte ardhamaipotondi. evaro aa ammayiki rakshanagaa vachi mimmalni chaava chitakabaaduntaaru. adhee naamanchike jarigindi. nijamgaane meera ammayini tecchivunte marinta rabhasa ayivundedi. paiga aa ammai jarnalistu. jarnalistula jolikivellatam chala pramaadakaramata. madhumurthy cheppaadu meerika lopalikelli kattukattinchukondi andame soumyamgaane.

 vaallu okkasari oopiriteesukuni kshanaallo aame mundununchi adrushyamaipoyaaru. 

 "telivivunte manachetilo baambu vundanakkaraledu. satruvu visire bambune odupugaa pattukuni tirigi vaadimeedike visaravachhu" madhumurthy annamatale aamelo sudulu tirugutunnaayi.


              o o o


 sarigga adhe samayamlo telifon ekchenj loo vunnadu sarkil. antakumunde jailuki fon chesi uday evaru? kutumbavivaraalu, ataniki sikshapadataaniki gala kaaranaalu annitini tanaku yuddhapraatipadikapai andinchamani jailu superintendent gangaadhararaavuni adigaadu. adugutuu chinna chitka prayoginchaadu avannee yugandhar ki chala avasaramani.

 yugandhar tanaku kaboye alludanna abhimaanamtho gangaadhararao appatikappudu uday vivaraalni andinchenduku siddapadutuu araganta aagi fon cheste vivaraalannii andistaanani cheppatamtho nimishaalu lekkistuu akkade vundipoyaadu sarkil. 

 gangaadhararao uday jailu rikaarduni teppinchi vivaraalu not chesukonarambhinchadu kshanaalu.... nimishaalu gadichipotunnayi. gangaadhararao mundunna tellakaagitam uday ki sambandhinchina vivaraalatoe kramangaa nindipotondi. ikkada tension lovunna sarkil aalochanalu tirigi hotal paiki marai.

 "halo....gangaadhararaavugaaru vivaraalu dorikaya?" eevaepu nunchi sarkil adigaadu araganta tarvaata.

 "konni dorikai" 

 "cheppandi"

 "uday chinnappude tana baalyamitrudni champinanduku shiksha padindi. eluru surtified skooluki pampindi kortu. ataniki padahaaro samvatsaram vachesariki vadiliveyaalani kuudaa kortu saasinchadam jarigindi. athani tandriperu paramasivam. athani samvatsaraaniki rendusaarlu chusenduku vachevaadu cony rools angeekarinchinaa paramasivam tana koduku nenduko selavullo intiki teesukellevadu kaadu.

 akkanu, tallini chudalane korika athanilo rojurojuku perugutuupooyindi. uday tananu intiki teesukellamani tandrini entagaano bratimiladevadata. aina atadu teesukellevadu kaadu. daamto atanu eppuduu udaaseenamgaa undatam chaalaamandi gamaninchaarata. surtified scool loo atanu padava taragativaraku chadivaadu. most brilliant student. ataniki padavataragatilo class vachindi. osaari tandri vachinappudu tanu padavataragati fust classulo pas ayinattu cheppi ammanu, akkanu chuupinchamani praadheyapaddaadata. kaani paramasivam angeekarinchaledu. 

 daamto oroju eppuduu kramasikshanato vunde uday kuulina surtified scool godapai nunchi dooki tappinchukuni paaripoyaadu. ayithe eelopu scool centreelu pasigatti railvestation loo tirigi atanni chejikkinchukunnaru.

 aa samayamlo uday oka centreeni okinta gayaparachadam kuudaa jarigindi. daamto ataniki sikshanaakaalam perigi surtified scool nunchi visaakhapatnam boston scool ki pampinchadam jarigindi. paapam athani sikshaakaalaanni athane podiginchukunnadu. marokka rendu nelalu atanu scool nunchi paripoye prayatnam cheyakunda vundi vunte padahaaro ete atanu bayata prapanchamlo swechhaavaayuvulu peelchivundevaadu.